Barry Cryer

Barry Cryer (23. maaliskuuta 1935 Leeds – 25. tammikuuta 2022 Lontoo) oli englantilainen koomikko, käsikirjoittaja ja näyttelijä.

Barry Cryer toimi yhtenä The Frost Reportin (1966–1967) käsikirjoittajista kollegoinaan muun muassa John Cleese, Graham Chapman ja Marty Feldman, joiden kanssa hän työskenteli myös At Last the 1948 Show'n (1967) parissa. Vuodesta 1972 Cryer oli vakiojäsenenä BBC:n radiovisailussa I'm Sorry I Haven't a Clue.

Vuonna 1958 Barry Cryerin versio Sheb Wooleyn kappaleesta "Purple People Eater" nousi Suomessa listaykköseksi, kun alkuperäistä versiota ei voitu sopimussyistä julkaista Pohjoismaissa.

Cryer sai Brittiläisen imperiumin ritarikunnan upseeri -arvonimen 2001.

Lähteet

Brittiläiset koomikot
Brittiläiset televisiokäsikirjoittajat
Vuonna 1935 syntyneet
Vuonna 2022 kuolleet